Şaristanê Stockholmî yê Swêdî de serkêşîya Merkezê Komelê Demokratîkî yê Kurdan û TJK-Syî de vera hêrişanê îşxalî û gefanê îşxalî yê dewleta tirke yê serê Rojawanî çalakîyêke ameye kerdene.
Çalakîye de fotografê Rayberê Şarê Kurdî Abdullah Ocalanî ameyî akerdene û sloganê sey 'Bimiro îxanet' ameyî vatene.
Çalakîye de Endama Heyetê Îdareyî yê Partîya Çepe ya Swêdî Yekbûne Alp qisey kerd û da zanayene ke Tirkîya gonîya kurdan ser o Ewropa de kewta bazarîye û wazena YPG û YPJyî debikera lîsteya terorî.
Çalakîye de xoverdayîşê gerîlayan ame selamkerdene. Çalakîye bi sloganan qedîyaye.
